ΣΥΜΦΩΝΟ ΣΥΝΕΡΓΑΣΙΑΣ 


Στην Αθήνα σήµερα, την 09/07/2020, 


Οι κάτωθι συμβαλλόμενοι: 

αφ’ ενός μεν 
ο ΟΡΓΑΝΙΣΜΟΣ ΣΥΛΛΟΓΚΗΣ ΔΙΑΧΕΙΡΙΣΗΣ ΜΟΥΣΙΚΩΝ ΠΝΕΥΜΑΤΙΚΩΝ 
ΔΙΚΑΙΩΜΑΤΩΝ Η ΑΥΤΟΔΙΑΧΕΙΡΙΣΗ - ΑΣΤΙΚΟΣ ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ 
ΕΥΘΥΝΗΣ», που εδρεύει στην Αθήνα, οδός Κοραή, αρ. 3, Α.Φ.Μ.: 9995368617, 
Δ.Ο.Υ.: Δ΄ ΑΘΗΝΩΝ, όπως εκπροσωπείται νομίμως για την υπογραφή της παρούσας 
από τον εμπορικό διευθυντή Γκιόκα Ιωάννη του Δημητρίου, εφεξής και χάριν 
συντομίας καλούμενη η «ΑΥΤΟΔΙΑΧΕΙΡΙΣΗ», 

αφ’ ετέρου δε 
Το Επιμελητήριο Αρκαδίας (Ν.Π.Δ.Δ.) που εδρεύει στην Τρίπολη, οδός 2515 
Μαρτίου δι Πανός 21, νομίμως εκπροσωπούμενο για την υπογραφή της παρούσας 
από τον Πρόεδρο κ. ἰωάννη Τρουπή, (ΑΟΜ:090224434, ΔΟΥ Τρίπολης), εφεξής και 
χάριν συντομίας καλούμενο «ΕΠΙΜΕΛΗΤΗΡΙΟ», 


συμφωνούν, συνομολογούν και κάνουν αμοιβαία αποδεκτά τα ακόλουθα: 
1, ΠΡΟΟΙΜΙΟ 


1. Η ΑΥΤΟΔΙΑΧΕΙΡΙΣΗ, εἶναι αστικός μη κερδοσκοπικός συνεταιρισμός 
περιορισμένης ευθύνης που συστάθηκε νόμιμα, δυνάμει της Υπουργικής απόφασης 
υπ’ αριθμ. 2170/2003 (ΦΕΚ Β’ 323/18-3-2003), και λειτουργεί νόμιμα σύμφωνα με 
τις διατάξεις του ν.2121/93 και του ν. 4481/2017 «για τη συλλογική διαχείριση 
δικαιωμάτων πνευματικής ιδιοκτησίας και συγγενικών δικαιωμάτων». Η 
ΑΥΤΟΔΙΑΧΕΙΡΙΣΗ έχει ως αποκλειστικό σκοπό τη διαχείριση και την προστασία των 
πνευματικών δικαιωμάτων επί των έργων των μελών της, ήτοι συνθετών και 


στιχουργών, εκδοτών/υποεκδοτών μουσικών έργων και εν γένει δικαιούχων. 


2. Τα µέλη της ΑΥΤΟΔΙΑΧΕΙΡΙΣΗΣ, συνθέτες και στιχουργοί ή κληρονόμοι αυτών ως 
πνευματικοί δημιουργοί, εκδότες/υποεκδότες μουσικών έργων και εν γένει 
δικαιούχοι, έχουν αναθέσει στην ΑΥΤΟΔΙΑΧΕΙΡΙΣΗ, κατόπιν σχετικών συμβάσεων 
ανάθεσης, µε καταπιστευτική μεταβίβαση, τις εξουσίες που απορρέουν από το 
περιουσιακό δικαίωµα της πνευματικής ιδιοκτησίας επί των έργων τους ή επί των 
έργων που έχουν κληρονομήσει ή/και εκπροσωπούν, µε σκοπό την προστασία και 
διαχείριση από αυτήν των δικαιωμάτων τους και την εἰσπραξη και απόδοση των 
εισπραττόµενων ποσών σε αυτούς. Ως δικαιούχος (κατόπιν μεταβιβάσεως) των 
δικαιωμάτων πνευματικής ιδιοκτησίας που της έχουν ανατεθεί από τα μέλη της 
προς διαχείριση και προστασία, η ΑΥΤΟΔΙΑΧΕΙΡΙΣΗ έχει το δικαίωµα, μεταξύ άλλων, 
σύμφωνα µε τα οριζόμενα στο άρθρο 6 παρ. 1 β). ν. 4481/2017, να καταρτίζει 
συμβάσεις µε τους χρήστες για την άδεια χρήσης/εκμετάλλευσης του 
εκπροσωπούμενού ρεπερτορίου της, τον καθορισμό της οφειλόμενης αμοιβής και 
την είσπραξη της αμοιβής µε σκοπό τη διανοµή στους δικαιούχους, καθώς και 
συλλογικές συμβάσεις µε ενώσεις χρηστών κατόπιν σχετικών διαπραγματεύσεων. 

3. Με την υπογραφή της παρούσας το αφετέρου συμβαλλόμενο µέρος θα 
παραδώσει κατάλογο µε τα εγγεγραμμένα μέχρι σήµερα µέλη του, ο οποίος θα 
επισυναφθεί στην παρούσα ως ΠΑΡΑΡΤΗΜΑ Α’, το οποίο αποτελεί ενιαίο και 


αναπόσπαστο µέροςτης παρούσας. 


2.ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ 


2.1. Αντικείµενο της παρούσας είναι η ρύθμιση καταβολής των πνευματικών 
δικαιωμάτων (αμοιβής) της ΑΥΤΟΔΙΑΧΕΙΡΙΣΗΣ, για τη χρήση των μουσικών έργων 
του εκπροσωπούμενου από αυτήν ρεπερτορίου, που συνίσταται στην µε 
οποιοδήποτε τρόπο δημόσια εκτέλεση των έργων αυτών στις επιχειρήσεις που 
διατηρούν άλλως εκμεταλλεύονται τα µέλη του ΕΠΙΜΕΛΗΤΗΡΙΟΥ για το χρονικό 
διάστηµα από 1/1/2018-31/12/2020, με σκοπό την χορήγηση σε κάθε ένα μέλος του 
ΕΠΙΜΕΛΗΤΗΡΙΟΥ, της µη αποκλειστικής «ΑΔΕΙΑΣ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ», 
σύμφωνα µε τους ειδικότερους όρους και προὐποθέσεις που περιέχονται στην 


παρούσαίκαι τις οικείες διατάξεις του ν.2121/1993 καιτου ν.4481/2017 γιατη 


νόμιμη ισχύ της. Τα µέλη του ΕΠΙΜΕΛΗΤΗΡΙΟΥ θα αποδεικνύουν την ιδιότητά τους 
από την σχετική έγγραφη βεβαίωση του τελευταίου. Η βεβαίωση αυτή θα 
υποβάλλεται στην ΑΥΤΟΔΙΑΧΕΙΡΙΣΗ από το κάθε µέλος του ΕΠΙΜΕΛΗΤΗΡΙΟΥ που θα 
προσχωρεί στην παρούσα. 

2.2. Λαμβάνοντας υπόψη το ισχύον σήµερα αμοιβολόγιο της ΑΥΤΟΔΙΑΧΕΙΡΙΣΗΣ (το 
οποίο είναι αναρτηµένο από την ΑΥΤΟΔΙΑΧΕΙΡΙΣΗ στον οικείο ιστότοπο 
γνωστοποίησής του στο κοινό Και στον εποπτεύοντα φορέα Ο.Π.Ι.), τα µέρη 
δηλώνουν, συμφωνούν και συναποδέχονται ότι η αμοιβή (οικονομικό αντάλλαγμα) 
των πνευματικών δικαιωμάτων, η οποία οφείλεται για καθένα από τα έτη 2018, 
2019 και 2020, για το εκπροσωπούμενο από την ΑΥΤΟΔΙΑΧΕΙΡΙΣΗ ρεπερτόριο, για τη 
δημόσια εκτέλεση που πραγματοποιείται στις επιχειρήσεις που διατηρούν άλλως 


εκμεταλλεύονται τα µέλη του ΕΠΙΜΕΛΗΤΗΡΙΟΥ, ορίζεται ως εξής: 


Α) Για τα έτη 2018 και 2019: 


Έναντι οποιουδήποτε μέλους του ΕΠΙΜΕΛΗΤΗΡΙΟΥ προσχωρήσει στην παρούσα 
συμφωνία το αργότερο μέχρι την 30/09/2020 και στη βάση του ισχύοντος σήμερα 
αμοιβολογίου της ΑΥΤΟΔΙΑΧΕΙΡΙΣΗΣ εφαρμόζεται έκπτωση: 2596 επί της 
προκύπτουσας συνολικής αμοιβής, εφόσον καταβληθούν και εξοφληθούν 
ολοσχερώς, προσηκόντως και εµπροθέσμως από τα εν λόγω µέλη, τα συνολικά 
αναλογούντα δικαιώµατα (αμοιβές) για καθένα από τα έτη 2018 και 2019, πλέον 
ΦΠΑ, σύμφωνα µε τους όρους της παρούσας και πάντως το αργότερο μέχρι την 
30/09/2020 µε την εξαίρεση της παρ. Γ) της παρούσας αναφορικά µε την 
δυνατότητα εξόφλησης σε δόσεις. 


Β) Για το έτος 2020: 


Έναντι οποιουδήποτε μέλους του ΕΠΙΜΕΛΗΤΗΡΙΟΥ προσχωρήσει στην παρούσα 
συμφωνία το αργότερο μέχρι την 30/09/2020 και στη βάση του ισχύοντος σήμερα 
αμοιβολογίου της ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1096 επί της 


προκύπτουσας συνολικής αμοιβής, εφόσον καταβληθούν και εξοφληθούν 


ολοσχερώς, προσηκόντως και εµπροθέσµως από τα εν λόγω µέλη, τα συνολικά 
αναλογούντα δικαιώµατα (αμοιβές) για το έτος 2020, πλέον ΦΠΑ, σύμφωνα µετους 
όρους της παρούσας και το αργότερο μέχρι την 30/09/2020, µε την εξαίρεση της 
παρ. Γ) της παρούσας αναφορικά µε τη δυνατότητα εξόφλησης σε δόσεις. 
Συμφωνείται ότι, λόγω των έκτακτων συνθηκών και των επιπτώσεων από τα 
ληφθέντα µέτρα για την αντιμετώπιση της διασποράς του Ο(ΟΟΨΙΌ -19 µε την 


υποχρεωτική αναστολή της λειτουργίας καταστημάτων βάσει σχετικών ΚΥΑ;: 


1. για όσα µέλη του Σωματείου που αποδεδειγμένα είχαν αναστείλει την λειτουργία 
των καταστημάτων τους, βάσει σχετικών ΚΥΑ, κατά τους μήνες από Μάρτιο 2020 
έως Μάιο 2020, για τον υπολογισμό της αναλογούσας συνολικής αμοιβής του 
τρέχοντος έτους (2020) δεν θα προσμετράτε για τα εν λόγω καταστήματα το 
τρίμηνο αυτό χρονικό διάστηµα, και 

2, για τα µέλη του ΕΠΙΜΕΛΗΤΗΡΙΟΥ που εἶχαν ήδη προ του Μαρτίου 2020 
καταβάλει και εξοφλήσει πλήρως και ολοσχερώς την αναλογούσα αμοιβή για την 
'Άδεια δημόσιας εκτέλεσης του έτους 2020 και που αποδεδειγμένα είχαν 
αναστείλει την λειτουργία των καταστημάτων τους, βάσει σχετικών ΚΥΑ, κατά τους 
μήνες απὀ Μάρτιο 2020 έως Μάιο 2020, υπό την προὐπόθεση της προσήκουσας 
και εµπροθέσμης εξόφλησης της αναλογούσας αμοιβής για όλα τα οφειλόµενα έτη 
θα εκδοθεί στο τέλος του έτους 2020 αντίστοιχο πιστωτικό για το ποσό της αμοιβής 
που αντιστοιχεί στους 3 μήνες αυτούς, και της έκπτωσης του 1096 ποσό το οποίο θα 
συμψηφιστεί µε την οφειληθησοµένη αμοιβή του έτους 2021. 

Γ) Οι προκύπτουσες βάσει των προαναφερομένων υπό Α) και Β) οφειλόμενες από 
τα μέλη του ΕΠΙΜΕΛΗΤΗΡΙΟΥ αμοιβές για τα έτη 2018, 2019 και 2020 που 
προσχωρούν στην παρούσα συμφωνία, δύνανται να εξοφληθούν σε έως έξι (06) 
ισόποσες μηνιαίες δόσεις, εφόσον τιμολογηθούν τα συνολικά αναλογούντα 
δικαιώματα (αμοιβές) το αργότερο μέχρι 30/09/2020, µε την πρώτη δόση 
καταβλητέα το αργότερο μέχρι 30/09/2020 και την τελευταία το αργότερο μέχρι 


28/02/2021. 
δι» σαν 


Δ) Ο εκάστοτε ισχύων ΦΠΑ θα καταβάλλεται από τα µέλη του ΕΠΙΜΕΛΗΤΗΡΙΟΥ 
προς την ΑΥΤΟΔΙΑΧΕΙΡΙΣΗ στο ακέραιο, και θα βαρύνει αποκλειστικά και µόνον το 
κάθε εν λόγω µέλος, 

Ε) Με την ολοσχερή καταβολή της αμοιβής (οικονομικό αντάλλαγμα), πλέον του 
αναλογούντος ΦΠΑ, σύμφωνα µε τους όρους της παρούσας, θα εκδίδονται και τα 
αντίστοιχα νόμιμα παραστατικά από την ΑΥΤΟΔΙΑΧΕΙΡΙΣΗ, µε την εξαίρεση της 
δυνατότητας εξόφλησης σε δόσεις ως ανωτέρω αναφέρεται υπό παρ. Γ του 
παρόντος άρθρου όπου στην περίπτωση αυτή θα εκδίδεται το τιμολόγιο το 
αργότερο μέχρι 30/09/2020 και θα χορηγείται στο κάθε μέλος του ΕΠΙΜΕΛΗΤΗΡΙΟΥ, 
η αντίστοιχη µη αποκλειστική «ΑΔΕΙΑ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ» της 
ΑΥΤΟΔΙΑΧΕΙΡΙΣΗΣ για τα αντίστοιχα ως άνω έτη 2018, 2019 και 2020 µε την πλήρη 
και ολοσχερή εξόφληση της αντίστοιχης αμοιβής. 

ΣΤ) Έναντι οποιουδήποτε µέλους, που έχουν εκκινήσει από την ΑΥΤΟΔΙΑΧΕΙΡΙΣΗ 
νομικές ενέργειες εναντίον του, για καθένα από τα έτη 2018, 2019 και 2020, 

εφόσον προσχωρήσει εµπροθέσμως στην παρούσα σύμβαση θα καταβάλλεται κάθε 
δυνατή προσπάθεια και σε συνεννόηση µε το ΕΠΙΜΕΛΗΤΗΡΙΟ για την εξώδικη 
επίλυση της διαφοράς 

2.3. Έναντι οποιουδήποτε μέλους του ΕΠΙΜΕΛΗΤΗΡΙΟΥ προσχωρήσει στην παρούσα 
σύμβαση το αργότερο μέχρι την 30/09/2020 και έχει τηρήσει πλήρως και 
προσηκόντως τις προβλεπόμενες από την παρούσα σύμβαση υποχρεώσεις του για 
τα έτη 2018, 2019 και 2020, εντός του προαναφερόμενου ορισθέντος διαστήματος, 
σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ δεν θα διατηρεί καμία 
αξίωση για τον προ της 1.1.2018 χρόνο, υπό την αυτονόητη φυσικά προῦπόθεση, 
ότι το εν λόγω μέλος του ΕΠΙΜΕΛΗΤΗΡΙΟΥ δεν θα εξέλθει της εν προκειμένω 
συμφωνίας, οπότε οι παραπάνω αξιώσεις της ΑΥΤΟΔΙΑΧΕΙΡΙΣΗΣ θα ενεργοποιούνται 
άµεσα. 

2.4. ῥΡητά συνομολογείται ότι στην περίπτωση που οποιοδήποτε μέλος του 
ΕΠΙΜΕΛΗΤΗΡΙΟΥ δεν προσχωρήσει στην προκείµενη συμφωνία ή/και δεν τηρήσει 


πλήρωςτις υποχρεώσεις του, εντός του προαναφερόμενου ορισθέντος 


διαστήματος, σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ θα 
διεκδικήσει τα προβλεπόμενα από τις οικείες νομοθετικές διατάξεις µε βάση το 
νομίμως δημοσιευμένο και ισχύον αμοιβολόγιο της, χωρίς να δεσμεύεται από την 
παρούσα συμφωνία και δη το της παρούσας καθορισθέν ποσοστό έκπτωσης επίτων 
πνευματικών δικαιωμάτων (αμοιβή) της ΑΥΤΟΔΙΑΧΕΙΡΙΣΗΣ τόσο για τα έτη 2018, 


2019 και 2020, όσο και για τα αναδρομικά οφειλόμενα δικαιώματα. 


3.ΔΙΑΡΚΕΙΑ ΙΣΧΥΟΣ 
Η παρούσα αρχίζει µε την υπογραφή της παρούσας και λήγειτην 31/12/2020, χωρίς 
καμία άλλη γραπτή ή προφορική προειδοποίηση. Σιωπηρή ή προφορική παράταση 


ή ανανέωση αυτής δεν ισχύει. 


4. ΓΕΝΙΚΟΙ ΟΡΟΙ 

4.1 Οιαδήποτε τροποποίηση των όρων της παρούσης θα γίνεται µόνο µε νεότερη 
έγγραφη συμφωνία των μερών. Κάθε δικόγραφο, έγγραφο, ή εξώδικος επιστολή που 
αφορά στο παρόν θα κοινοποιείται νόμιμα στις διευθύνσεις που δηλώνονται 
εκατέρωθεν στην αρχή του παρόντος. 

Όλοι δε οι όροι της παρούσας ορίζονται ως ουσιώδεις και η παραβίασή τους συνιστά 
λόγο καταγγελίας του παρόντος 4.2. 

Το ΕΠΙΜΕΛΗΤΗΡΙΟ δηλώνει ότι θα καταβάλλει κάθε δυνατή προσπάθεια 
αναλαμβάνοντας κάθε απαιτούμενη προς τούτο πρωτοβουλία για να ενημερώσει 
σχετικά µε την υπογραφή της παρούσας τα μέλη του για τη δυνατότητα 
προσχώρησης στους όρους της παρούσας. Το ΕΠΙΜΕΛΗΤΗΡΙΟ δηλώνει ότι θα 
καταβάλλει κάθε δυνατή προσπάθεια αναλαμβάνοντας κάθε απαιτούμενη προς 
τούτο πρωτοβουλία αφενός για να ενημερώσει σχετικά µε την υπογραφή της 
παρούσας τα μέλη του και αφετέρου για να συστήσει προς το σύνολο των μελών του 
τη δυνατότητα προσχώρησης στους όρους της παρούσας. 

4.3. Το ΕΠΙΜΕΛΗΤΗΡΙΟ θα χορηγεί τη σχετική βεβαίωση στο μέλος του που επιθυμεί 


να επωφεληθεί από τους όρους της παρούσας. 


4.4. Σε περίπτωση απρόοπτης μεταβολής συνθηκών όπως ύπαρξης ενός ενιαίου 
συλλογικού οργανισμού συλλογικής διαχείρισης, η διοίκηση του ενιαίου φορέα θα 
συμφωνήσει νέα σύμβαση µε το ΕΠΙΜΕΛΗΤΗΡΙΟ. Σε τυχόν περίπτωση σημαντικής 
αύξησης του εκπροσωπούµενου ρεπερτορίου της ΑΥΤΟΔΙΑΧΕΙΡΙΣΗΣ κατά τη 
διάρκεια ισχύος της παρούσας η ΑΥΤΟΔΙΑΧΕΙΡΙΣΗ θα αναπροσαρμόσει το 
αμοιβολόγιό της, ενημερώνοντας έγκαιρα το ΕΠΙΜΕΛΗΤΗΡΙΟ. 


Το παρόν συντάχτηκε σε δυο ακριβή πρωτότυπα, και αφού αναγνώστηκε και 
επιβεβαιώθηκε το περιεχόµενο αυτής χωρίς καμία αντίρρηση, υπογράφτηκε και από 


τα δύο µέρη χωρίς καμία επιφύλαξη ως κατωτέρω. 


ΓΙΑ ΤΗΝ ΑΥΤΟΛΙΑΧΕΙΡΙΣΗ ΓΙΑ ΤΟ ΕΠΙΜΕΛΗΤΗΡΙΟ ΑΡΚΑΔΙΑΣ 

